Úradný vestník L 012 , 17/01/2003 S. 0005 - 0007



Nariadenie Komisie (ES) č. 68/2003 zo 16. januára 2003 o používaní iných zdrojov informácií, ako sú štatistické prehľady a o lehotách pre oznámenie výsledkov zisťovania o štruktúre poľnohospodárskych podnikov za rok 2003 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 571/88 z 29. februára 1988 o organizovaní prieskumu štruktúry poľnohospodárskych podnikov v spoločenstve [1], naposledy zmenené a doplnené nariadením Komisie (ES) č. 143/2002 [2], a najmä na jeho článok 8 ods. 2 a bod 5 prílohy II, keďže: (1) v súlade s článkom 8 ods. 2 nariadenia Rady (EHS) č. 571/88 niektoré členské štáty požiadali, aby ich Komisia oprávnila využívať informácie, ktoré sú už sprístupnené z iných zdrojov ako sú štatistické prehľady na určité charakteristiky; (2) výsledky štrukturálneho zisťovania majú veľký význam pre spoločnú poľnohospodársku politiku; je dôležité zachovať vysokú kvalitu informácií a preto používanie údajov z iných zdrojov, ako sú štatistické prehľady, je možné prijať len, ak sú tieto údaje rovnako spoľahlivé ako údaje zo štatistického zisťovania; (3) lehoty pre oznamovanie jednotlivých údajov zo zisťovania o štruktúre poľnohospodárskych podnikov za rok 2003 stanoví Komisia, pričom vezme do úvahy skutočnosť, že časový harmonogram vykonávania zisťovania je medzi členskými štátmi odlišný; (4) dôležitosť výsledkov štrukturálnych prehľadov pre spoločnú poľnohospodársku politiku a rastúca potreba aktuálnych údajov znamenajú, že je nutné údaje zo zisťovania spracovať a oznámiť Komisii (Eurostat) čo najskôr; (5) opatrenia ustanovené v tomto nariadení sú v súlade so stanoviskom Stáleho výboru pre poľnohospodársku štatistiku, PRIJALA TOTO NARIADENIE: Článok 1 1. Dánsko, Nemecko, Holandsko, Rakúsko, Švédsko a Spojené Kráľovstvo sú oprávnené používať pre zisťovanie o štruktúre poľnohospodárskych podnikov za rok 2003 informácie sprístupnené z iných zdrojov, ako sú štatistické prehľady. Zdroje, ktoré sa môžu používať sú uvedené v prílohe I tohto nariadenia. 2. Členské štáty uvedené v odseku 1 prijmú nevyhnutné opatrenia na zabezpečenie toho, aby informácie mali prinajmenšom rovnakú kvalitu, ako sú informácie získané zo štatistického zisťovania. Článok 2 Členské štáty oznámia jednotlivé overené údaje zo zisťovania o štruktúre poľnohospodárskych podnikov za rok 2003 v lehotách uvedených v prílohe II. Článok 3 Toto nariadenie nadobúda účinnosť dvadsiaty deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. januára 2003 Za Komisiu Franz Fischler člen Komisie [1] Ú. v. ES L 56, 2.3.1988, s. 1. [2] Ú. v. ES L 24, 26.1.2002, s. 16. -------------------------------------------------- PRÍLOHA I Iné zdroje, ako sú štatistické prehľady, ktoré sú schválené na používanie pri zisťovaní o štruktúre poľnohospodárskych podnikov za rok 2003: Dánsko | Integrovaný správny a kontrolný systém | Nemecko | Integrovaný správny a kontrolný systém | Holandsko | Integrovaný správny a kontrolný systém Národný register poľnohospodárskych podnikov | Rakúsko | Integrovaný správny a kontrolný systém Systém identifikácie a registrácie hovädzieho dobytka | Švédsko | Integrovaný správny a kontrolný systém Systém pre identifikáciu a registráciu hovädzieho dobytka | Spojené Kráľovstvo | Integrovaný správny a kontrolný systém Systém pre identifikáciu a registráciu hovädzieho dobytka Register poľnohospodárskych podnikov ekologického poľnohospodárstva | -------------------------------------------------- PRÍLOHA II Lehoty pre oznamovanie jednotlivých overených údajov zisťovania Eurostatu: Členský štát | Obdobie zisťovania | Lehota | Belgicko | máj 2003 | 31.8.2004 | Dánsko | máj 2003 | 31.8.2004 | Nemecko | máj až jún 2003 | 31.12.2004 | Grécko | november až december 2003 | 31.12.2004 | Španielsko | október až december 2003 | 31.12.2004 | Francúzsko | október až december 2003 | 31.12.2004 | Írsko | jún až august 2003 | 31.8.2004 | Taliansko | október až december 2003 | 31.12.2004 | Luxembursko | máj až jún 2003 | 31.8.2004 | Holandsko | apríl až jún 2003 | 31.8.2004 | Rakúsko | december 2003 | 31.12.2004 | Portugalsko | november 2003 až február 2004 | 31.12.2004 | Fínsko | máj až november 2003 | 31.8.2004 | Švédsko | jún 2003 | 31.8.2004 | Spojené Kráľovstvo | február až október 2003 | 31.8.2004 | --------------------------------------------------